Untuk Tiga Hari

Untuk Tiga Hari merupakan sebuah filem drama romantik Malaysia 2012 arahan dan lakonlayar oleh Afdlin Shauki, diadaptasi dari novel bertajuk sama karya Ahadiat Akashah. Ia berkisarkan tentang dua pasang kekasih yang terpaksa berkahwin atas desakan dan pilihan orang tua. Filem ini dibintangi oleh Afdlin sendiri, Vanida Imran, Rashidi Ishak dan Ayu Raudhah, dan ditayangkan pada 20 September 2012.

Sinopsis
Mengisahkan sebuah kisah cinta luar biasa dan agak pelik. Dua pasangan kekasih yang terpaksa berkahwin atas desakan dan pilihan orang tua mereka sendiri. Untuk itu, pasangan kekasih ini telah memutuskan untuk bercerai selepas tiga hari mereka mendirikan rumah tangga.

Dalam tempoh tiga hari mereka telah meluangkan masa bersama, mereka mulai sedar bahawa itulah jodoh yang terbaik buat mereka seperti mana yang telah ditentukan oleh Allah SWT. Jadi, meneruskan perhubungan bukanlah sesuatu yang buruk dan mungkin sebenarnya antara perkara terbaik yang pernah berlaku dalam hidup mereka. Bahagiakah kita untuk meneruskan cinta selepas melukakan hati pasangan yang diceraikan selepas 3 Hari perkahwinan?

Pelakon
 Afdlin Shauki sebagai Armi
 Rashidi Ishak sebagai Zafrin
 Vanida Imran sebagai Ujie
 Ayu Raudhah sebagai Juwita
 Dira Abu Zahar sebagai Balqis
 Zizan Nin sebagai Zafrin (muda)
 Ainul Aishah sebagai Ujie (muda)
 Nabil Ahmad
 Zizan Razak sebagai Remy
 Ogy Ahmad Daud sebagai Ibu Armi
 Zaibo sebagai Rusdi
 Khatijah Tan sebagai Zarifah
 Atilia Haron sebagai Adik Armi
 Aziz Sattar sebagai Tok Kadi
 Maimon Mutalib sebagai Ibu Balqis

Penerbitan
Filem ini diarahkan oleh Afdlin Shauki yang turut berkhidmat sebagai penulis skrip dengan pengarang novel asal filem ini, Ahadiat Akashah menulis cerita asal. Ia merupakan filem adaptasi novel pertama arahan Afdlin. Beliau dipetik sebagai berkata: "Tambah pula filem ini disuntik dengan pelbagai mesej positif alam rumah tangga di mana ia sekali gus mengajar untuk mengelakkan penceraian yang semakin menular di negara kita,". Penerbit, Sharad Sharan pula berkata: "Saya amat berbesar hati kerana dapat bekerjasama dengan Afdlin kerana saya telah lama kagum dengan hasil kerjanya".

Untuk filem ini, Vanidah Imran dan Rashidi Ishak telah meneliti skrip sebelum membintangi filem itu.

Keluaran dan sambutan
Untuk 3 Hari asalnya dijadualkan untuk tayangan pada 2 April 2012, bagaimanapum ia dikeluarkan secara rasmi pada 20 September 2012 dan menjadi filem kedua arahan Afdlin Shauki yang ditayangkan pada 2012 selepas Berani Punya Budak yang ditayangkan pada 26 April.

Portal hiburan Galaksi Media mengulas yang filem ini bukan sebuah filem "penamat yang baik" dan berpendapat "para penonton boleh tersenyum puas apabila keluar dari pawagam menyaksikan Untuk Tiga Hari kerana ia merupakan antara karya yang bagus dalam kelompok industri filem kita". Eraz Fadli mengibaratkan filem ini sebagai "kisah Romeo & Juliet moden".

Anugerah

Rujukan

Pautan luar
 

Untuk 3 Hari
Untuk 3 Hari
Filem bahasa Melayu
Filem drama Malaysia
Filem cinta Malaysia